Борис Младенов-Young
Ний цял живот се будехме с петлите…

chitanka.info

Ний цял живот се будехме с петлите —

сънят ни бе мираж недостижим.

Мечтаехме да дойдат старините,

да си починем и да си отспим.

Работихме за дрехи и прехрана,

търгувахме със здраве за пари,

догде в нас нищо здраво не остана…

Къде сте вий пенсионерски дни?!

И те не закъсняха. Всеки знае,

че може вече до обяд да спи,

за работата без да го е грижа…

………………………….

„Защо не спиш, те питам, пет часа е…“

„А, ти?“; „Не мога! Кръстът ме боли,

та станах някак да се пораздвижа!!!“

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.